Ada (lingua programmandi)
Ada est composita programmandi lingua in typis statice posita, imperativa, et in rebus condita gradús alti computatrorum, quae ex Pascal aliisque linguis extenditur. Cui est internum subsidium linguisticum designationis per pactum, robustissima digestio in genera, aperta consentionis opera, synchronica mandatorum transmissio, res protectae, et programmatura non deterministica. Ada salutem codicis facultatemque sustentionis meliorem facit per compilatrum adhibendum ad menda pro mendis temporis currendi invenienda. Ada est norma internationalis, cuius editio recentissima (Ada 2012) per ISO/IEC 8652:2012 definitur. Ada primum descripta est a grege ab Ioanne Ichbiah scientista computatrali Francico societatis CII Honeywell Bull ducto per pactum cum Ministerio Defensionis Civitatum Foederatarum ab anno 1977 ad annum 1983 ad plus quam quadringentas quadraginta linguas programmandi illo tempore a ministerio adhibitas reponendas. Haec programmandi lingua ex Ada (1815–1852) comitessa Lovelace, mathematica et scriptrice Anglica, appellatur, quae primus programmator computatralis putatur.